Buster die Brak besoek Jeffreysbaai | News24
Buster die Brak besoek Jeffreysbaai
BUSTER die Brak kuier om 10:00 op 29 Desember by die NG Kerk op die hoek van Torchwoodlaan en Olienhoutlaan in Jeffreysbaai, Wavecrest. Hy nooi al sy maatjies uit om na sy vertoning te gaan kyk.
Buster het verlede jaar 'n Ghoema-toekenning vir die beste kinderalbum gewen. Sy liedjies word deur die suksesvolle en bekende liedjieskrywer, Johan Vorster, neergepen. Van hul musiekvideos is gereeld op Kyknet te sien.
Buster die Brak se visie is van God en kan nooit getop word nie.
Buster maak 'n verskil en impak.
Hy en San-Marie is 'n ongelooflike span en saam maak hulle 'n reuse verskil in kinders se lewens regoor die land. Hulle fokus daarop om elke kind mooi te laat verstaan dat elkeen uniek is en 'n spesiale gawe van God gekry het.